Girdžiai
Girdžiai on küla Leedus Jurbarkase rajoonis, Girdžiai valla halduskeskus. Külas on postkontor, põhikool ja raamatukogu. Girdžiai asub Mituva jõe kaldal. Girdžiaid on kirjalikes allikates esimest korda mainitud aastal 1554. Aastal 1813 põles see maha. Aastast 1842 kuulus küla riigile. XIX sajandi lõpus ehitati sinna kabel, aastal 1926 valmis sealne katoliku kirik. Nõukogude ajal oli Girdžiai kohaliku sovhoosi keskasulaks.